Document ID: 31998R0623

KOMISSION ASETUS (EY) N:o 623/98,
annettu 19 päivänä maaliskuuta 1998,
levitettäviä ravintorasvoja koskevista vaatimuksista annetun neuvoston asetuksen (EY) N:o 2991/94 sekä maidon ja maitotuotteiden kaupan pitämisessä käytettyjen nimitysten suojelemisesta annetun neuvoston asetuksen (ETY) N:o 1898/87 tietyistä yksityiskohtaisista säännöistä annetun asetuksen (EY) N:o 577/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maidon ja maitotuotteiden kaupan pitämisessä käytettävien nimitysten suojelemisesta 2 päivänä heinäkuuta 1987 annetun neuvoston asetuksen (ETY) N:o 1898/87 (1), sellaisena kuin se on viimeksi muutettuna Itävallan, Ruotsin ja Suomen liittymisasiakirjalla, ja erityisesti sen 4 artiklan 2 kohdan,
sekä katsoo, että
levitettäviä ravintorasvoja koskevista vaatimuksista annetun neuvoston asetuksen (EY) N:o 2991/94 sekä maidon ja maitotuotteiden kaupan pitämisessä käytettyjen nimitysten suojelemisesta annetun neuvoston asetuksen (ETY) N:o 1898/87 tietyistä yksityiskohtaisista säännöistä 1 päivänä huhtikuuta 1997 annetun asetuksen (EY) N:o 577/97 (2), sellaisena kuin se on viimeksi muutettuna asetuksella (EY) N:o 2181/97 (3), 3 artiklassa vahvistetaan säännöt nimityksen `voi` käyttämiselle asetuksen (ETY) N:o 1898/87 2 artiklan 3 kohdassa määritettyjen yhdistettyjen tuotteiden osalta; siinä säädetään, että `voiksi` nimitettyjen yhdistettyjen tuotteiden maitorasvapitoisuus on vähintään 75 prosenttia,
asetuksen (EY) N:o 577/97 4 artiklassa eritellään noudatettava menettely luvan saamiseksi käyttää nimitystä `voi` sellaisen yhdistetyn tuotteen osalta, jossa oleellinen osa on voita, mutta jonka maitorasvapitoisuus ei vastaa säädettyä 75 prosentin vähimmäismäärää teknisistä ja/tai aistinvaraisista syistä,
saatujen kokemusten mukaan on vaikeata soveltaa tätä menettelyä tapauskohtaisesti tavalla, jolla varmistetaan sääntöjenmukaisuus ja johdonmukaisuus; voita sisältävien yhdistettyjen tuotteiden nimeämisessä olisi sovellettava helposti ymmärrettäviä yksinkertaisia sääntöjä; näissä säännöissä olisi otettava huomioon yhdistettyjen tuotteiden markkinoiden kehitys,
sellaisten yhdistettyjen tuotteiden osalta, joiden maitopitoisuus on alle 75 prosenttia, mutta vähintään 62 prosenttia, hyväksytään nimityksen `voi` käyttö, jos kyseinen nimitys sisältää ilmaisuja, joilla varmistetaan, ettei kuluttajaa johdeta harhaan,
voita, sokeria ja alkoholijuomia sisältävät tuotteet on tarkasti määritelty ryhmä yhdistettyjä tuotteita, joilla on erityisiä ominaisuuksia; nimityksen `voi` käytöstä tällaisten tuotteiden osalta olisi annettava erityissäännös,
koska yhdistetyissä tuotteissa, joista voidaan käyttää nimitystä `voi`, on hyvin erilaisia maitorasvapitoisuuksia, on tarpeen edellyttää maitorasvapitoisuuden ilmoittamista tuoteselosteessa nimitystä käytettäessä, jotta asetuksen (ETY) N:o 1898/97 tavoitteet saavutetaan täysin, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 577/97:
1) Korvataan 3 artikla seuraavasti:
"3 artikla
1. Nimitystä `voi` voidaan käyttää sellaisista yhdistetyistä tuotteista, joissa asetuksen (ETY) N:o 1898/97 2 artiklan 3 kohdassa tarkoitettu oleellinen osa on voita, jos lopputuotteessa on vähintään 75 prosenttia maitorasvaa ja se on valmistettu ainoastaan asetuksen (EY) N:o 2991/94 liitteessä olevan A osan 1 kohdassa tarkoitetusta voista sekä kuvauksessa mainitu(i)sta muusta (muista) lisäty(i)stä aineksesta (aineksista).
2. Nimitystä `voi` voidaan käyttää alle 75, mutta vähintään 62 prosenttia maitorasvaa sisältävistä yhdistetyistä tuotteista, jos muut 1 kohdassa säädetyt vaatimukset täyttyvät ja jos tuotteen kuvauksessa on ilmaisu `voivalmiste`.
3. Poiketen 1 ja 2 kohdan säännöksistä nimitystä `voi` voidaan käyttää yhdessä sellaisen sanan tai sellaisten sanojen kanssa, jo(i)ta käytetään vähintään 34 prosenttia maitorasvaa sisältävien liitteessä III lueteltujen tuotteiden nimeämiseksi.
4. Kun nimitystä `voi` käytetään 1, 2 ja 3 kohdan nojalla, edellytyksenä on, että tuotteen etiketteihin ja kauppapakkaukseen merkitään maitorasvapitoisuus ja, jos muut lisätyt ainekset sisältävät rasvaa, koko rasvapitoisuus.
5. Edellä 2 kohdan mukaisen ilmaisun `voivalmiste` sekä 4 kohdan mukaisten merkintöjen on oltava näkyvässä paikassa ja niiden on oltava helposti havaittavia ja selvästi luettavia."
2) Poistetaan 4 artikla.
3) Tämän asetuksen liitteestä tulee liite III.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 1998.

Labels: 3
17